गोदान दिल्ली: बलिउदनि स्टारफोरा कर’ना भाइरासजों गाग्लोबजानाय सुबुंफोरनि हेफाजाबनि थाखाय फारियै ओंखारबोगासिनो दं। सनु सुद, अक्षय कुमार आरो टेंकल खान्नानि उनाव बे समाव अजय देवगनाबो बे बिथिङाव मोनसे बाहागो जानानै फैदों। थांनाय समाव अक्षय कुमार आरो टेंकल खान्नाया 100 गं अक्सिजेन कन्सेर्न्टेटर्सनि जगार दैथायदोंमोन। बेनि उनाव अजय देवगनाबो कर’नाजों साग्लोबसारनाय सुबुंफोरनि मदद खालामदों। फावखुंगुर अजय देवगना मुम्बाइनि शिवाजी पार्क बृहन मुम्बाइ नगर निगम ( BMC) आव कर’नाजों साग्लोबजानाय बेरामिफोरनि थाखाय गासै गं 20 ICU बिसिनानि जगार खालामदों। बेयो बेनि थाखाय 1 कौटि रानि अनसुंथाय बाउदों।